SWITSERLAND MET PASSIESPEL
08 - 16 Junie
Verblyf in die luukse Blüemlisalp Hotel in die Alpedorp Beatenberg bokant Interlaken met 'n uitsig oor Jungfrau, Mönch en die Eiger
SWITSERLAND EN PASSIESPEL 2020
08 – 16 Junie (R37 360 plus *verpligte uitgawes van ongeveer R6 390)
Die 2020-toer word aangebied saam met die Passiespel in Oberammergau. Die Passiespel vind net elke tien jaar plaas en herdenk Jesus se lyding, kruisiging, opstanding en hemelvaart. Dis 'n aangrypende belewenis.
In Switserland gaan die groep tuis in 'n heerlike hotel wat in die Bernese Hoogland geleë is. Die hotel bied 'n asemrowende uitsig oor die Thunmeer en op Switserland se drie bergreuse: die Jungfrau, die Mönch en die Eiger.
Die toerprys sluit deurentyd twee etes per dag in.
Switserland bied 'n unieke bekoring met onder meer sneeubedekte berge, reusagtige gletsers, pragtige watervalle en die allermooiste bergdorpies. Indien die weer dit toelaat, onderneem ons groep dagtoere vanaf die hotel na mooi en interessante plekke in die omgewing. Die uitsig uit die hotel is egter so mooi dat 'n mens byna nie eens nodig het om die hotel te verlaat om die wonder van die Skepping in te neem nie.
Ons vertrou dat dit weer 'n treffer sal wees!